[bookmark: OLE_LINK1][bookmark: _Hlk508952791]Pārtikas drošības, dzīvnieku veselības un vides zinātniskā institūta “BIOR”
atklāta konkursa “Mobilo sakaru un mobilā interneta pakalpojumi” 
(ID. Nr. BIOR 2025/19/AK) nolikuma
2. pielikums

sagatavota 24.04.2025.

TEHNISKĀ SPECIFIKĀCIJA/TEHNISKAIS PIEDĀVĀJUMS
1. Pretendents nodrošina GSM (2G), LTE (4G) un 5G  tīkla pārklājumu Latvijas Republikas teritorijā.
2. Pretendents nodrošina Pasūtītājam mobilo sakaru un mobilā interneta pakalpojumu pieejamību aptuveni 200 Pasūtītāja mobilajiem balss, datu pieslēgumiem nepārtrauktā režīmā – 24 stundas diennaktī, 7 dienas nedēļā ņemot vērā šādus nosacījumus:
2.1. pastāvīga mobilo sakaru (izņemot stacionāros mobilo sakaru pieslēgumus) un mobilā interneta pakalpojumu pieejamība Latvijā, Eiropas ekonomiskajā zonā, citās valstīs;
2.2. pēc nepieciešamības pieejami datu pārraides pieslēgumi;
2.3. [bookmark: _Hlk18499080]tarifikācijas solis zvaniem Latvijas teritorijā un citās valstīs ir sekundēs (jāiesniedz pretendenta rakstisks apliecinājums);
2.4. Pretendentam jānodrošina mobilo tālruņu sakaru pakalpojumi (vismaz 2G/4G/5G) vietās, kur Pretendenta tīkla pārklājuma dēļ vai ēku tehnisko īpašību dēļ (metāla angāri, ēkas ar betona pārsedzēm) tie ir traucēti (signāla stiprums mazāks par - 105 dBm) – ievērojot normatīvo aktu prasības, ierīkojot signāla pastiprinošas iekārtas vai bāzes stacijas Pasūtītāja vajadzībām, lai tās nodrošinātu mobilo sakaru un mobilā interneta pakalpojumus visā ēkas vai objekta teritorijā. Gadījumā, ja Pretendents tiks atzīts par tādu, kuram piešķiramas līguma slēgšanas tiesības, tas apņemas bez atsevišķas samaksas pēc Pasūtījuma uzaicinājuma 10 darba dienu laikā (gadījumā, ja tehniskā risinājuma ieviešana saskaņā ar normatīvo aktu prasībām nav iespējama 10 darba dienu laikā – termiņu nosaka pusēm vienojoties) pēc pieteikuma saņemšanas ierīkot signāla pastiprinošas iekārtas vietās, kur tās nepieciešamas, lai nodrošinātu mobilo tālruņu sakaru pakalpojumus. Pēc Pakalpojuma līguma termiņa beigām pēc Pasūtītāja pieprasījuma Pretendents par saviem līdzekļiem demontē ierīkotās signāla pastiprinošās iekārtas;
2.5. Pasūtītājam, ja rodas tāda nepieciešamība, ir tiesības samazināt vai palielināt 2.punktā noteikto pieslēgumu skaitu. Ņemot vērā pasūtītāja darba specifiku, pretendentam jānodrošina iespēja samazināto tālruņu numuru darbību atjaunot uz Pasūtītāja vārda bez maksas 6 mēnešu laikā (“sezonālie tālruņa numuri”).
3. Pasūtītājs jebkurā brīdī (bez maksas) var pārliecināties par izmantotā pakalpojuma (rēķina) apjomu un saņemt sarunu atšifrējumu, izmantojot operatora pašapkalpošanās vietni internetā.
4. Līdzšinējā sakaru operatora, kura pakalpojumus izmanto pasūtītājs, maiņas gadījumā izraudzītais Pretendents, ar kuru tiks slēgts pakalpojuma līgums, nodrošina visu jau pasūtītāja rīcībā esošo telefonu abonentu numuru tālruņu pārreģistrāciju no iepriekšējā sakaru operatora bez papildu izdevumiem, kā arī to turpmāku kvalitatīvu darbību savā tīklā.
5. Operatora maiņas gadījumā Pretendentam jānodrošina tālruņu nomaiņa, ja netiek nodrošināta to atbloķēšana. Ja Pretendents nevar nodrošināt tālruņu atbloķēšanu, tam jānodrošina līgumsoda nomaksa esošajam sakaru operatoram un subsidēto tālruņu nomaiņa ar līdzvērtīgu vai labāku telefona aparātu bez papildu maksas no Pasūtītāja puses.
6. Nepieciešamie pakalpojumi: 
tabula Nr.1
	Nr.p.k.
	Pakalpojuma veids, kas jānodrošina pretendentam
	Pretendenta piedāvājums -apraksts, kā tiks nodrošināts pakalpojums

	1.
	Informatīvā, servisa un bojājumu pieteikšanas telefona numura pieejamība 24 stundas diennaktī, 7 dienas nedēļā arī atrodoties ārzemēs un izmantojot viesabonēšanas pakalpojumus
	

	2.
	Apkalpošana latviešu valodā
	

	3.
	Pēc Pasūtītāja pieprasījuma, izmantojot gan pretendenta bezmaksas servisa un informatīvo tālruņa numuru, gan e-pastu, jānodrošina operatīvu SIM kartes un mobilā tālruņa bloķēšanu tālruņa nozaudēšanas, nozagšanas un citos gadījumos 24 stundas diennaktī un 7 dienas nedēļā
	

	4.
	Pasūtītāja noteiktajam darbinieku skaitam pretendents nodrošina attālinātu pieslēgumu pārvaldību – piekļuvi tekošai informācijai par Pasūtītāja pieslēguma numuriem un iespējas administrēt pieslēgumus un izmantoto pakalpojumu konfigurāciju izmaiņas:
4.1.	veikt izmaksu kontroli katram Pasūtītāja numuram un Pasūtītājam kopumā jebkurā norēķina perioda laikā;
4.2.	pieslēgt vai atslēgt pakalpojumus;
4.3.	pieslēgt un atslēgt internetu vai mainīt tā pieslēguma veidu;
4.4.	mainīt pieslēgumu veidus (vietējais, starptautiskais u.t.t);
4.5. iegūt detalizētu informāciju (pieslēguma veids, pieslēgtie pakalpojumi, telefonu saistības, izmantoto pakalpojumu (sarunas, SMS, dati u.c.) apjoms un aprēķinātā maksa uz apskates brīdi) par visiem Pasūtītāja numuriem;
4.6. iegūt informāciju par norēķiniem;
4.7. pakalpojumu pieslēgšanu/atslēgšanu un pieslēgumu veidu maiņu pieslēdzoties datu bāzei (finanšu piedāvājumā norādīt šī pakalpojuma tarifus);
4.8. slēgt paaugstinātas maksas pakalpojumu zvanus un SMS;
4.9. uz laiku slēgt (rezervēt) Pasūtītāja telefonu numurus;
4.10. uz laiku slēgt lietotāja izejošos zvanus un SMS sūtīšanu
	

	5.
	SIM kartes veida brīva izvēle (Mini, Micro, Nano) nomaiņa pēc lietotāja vajadzībām
	

	6.
	Maksimālais laiks jaunas SIM kartes piegādei uz norādīto adresi no pieprasījuma veikšanas brīža Latvijas teritorijā ne vairāk, kā viena darbadiena
	

	7.
	Automātiskas viesabonēšanas uzziņas (operatori, tarifi u.c.)
	

	8.
	Pretendentam internets mobilajā tālrunī un datu iekārtā jānodrošina pēc pieprasījuma
	

	9.
	Pretendents nodrošina SIM kartes nomaiņu un jaunas SIM kartes piegādi uz pasūtītāja norādīto adresi Latvijas teritorijā
	



7. Papildpakalpojumi un standarti saskaņā ar vērtēšanas kritēriju P3 (tabula Nr.2.)
tabula Nr.2
	Nr.p.k.
	Papildpakalpojuma veids un standarti
	Pretendenta piedāvājums

	1.
	Pretendents nodrošina paaugstinātas maksas (īsziņu-SMS, MMS un zvanu) pakalpojumu slēgšanas iespēju, nodrošinot Pasūtītājam iespēju izvēlēties atļautos īsziņu kodus. Pakalpojums administrējams Pretendenta pašapkalpošanās portālā.
	Apraksta, ja piedāvā


	2.
	Pretendents nodrošina Viedierīcēs E-SIM pakalpojuma pieejamību (bez fiziskas SIM kartes) Apple un Android operētājsistēmas viedtālruņos, minētajam pakalpojumam ir jādarbojas Viesabonēšanā
	Apraksta, ja piedāvā


	3.
	Pretendents nodrošina Multi- SIM pakalpojuma (bez fiziskas SIM kartes) darbību vied pulksteņos, Apple un Android operētājsistēmas produktos, minētajam pakalpojumam ir jādarbojas Viesabonēšanā
	Apraksta, ja piedāvā


	4.
	Pretendents nodrošina atbildīgo darbinieku visu ar mobilo sakaru un mobilā interneta pakalpojumu sniegšanu un norēķiniem saistīto jautājumu risināšanai ar pasūtītāja pilnvarotu personu
	Apraksta, ja piedāvā


	5.
	Pretendents nodrošina izmantoto pakalpojumu kontroles mehānismu ar limitu pārsniegšanas īsziņu individuāli katram lietotājam
	[bookmark: _Hlk195606974]Apraksta, ja piedāvā


	6.
	Pretendents nodrošina Pasūtītāja Pilnvarotajai personai neaktīvas sim kartes (~10% no Pasūtītāja kopējā pieslēgumu skaita), kuras izmantojamas jaunu numuru pieslēgšanai vai esošo SIM karšu aizvietošanai nozaudēšanas gadījumā
	Apraksta, ja piedāvā

	7.
	Pretendentam ir piešķirts vides pārvaldības sistēmas sertifikāts, kurš atbilst sekojošām standarta prasībām ISO 14001:2015 vai līdzvērtīgam standartam
	Norāda ir/ nav

	8.
	Pretendentam ir piešķirts informācijas drošības vadības sistēmas sertifikāts, kurš atbilst sekojošām standarta prasībām ISO 27001:2013 vai līdzvērtīgam standartam
	Norāda ir/ nav

	9.
	Pretendentam ir piešķirts kvalitātes vadības sistēmas sertifikāts, kurš atbilst sekojošām standarta prasībām ISO 9001:2015 vai līdzvērtīgam standartam
	Norāda ir/ nav



Ar tehnisko specifikāciju esam iepazinušies un esam gatavi nodrošināt tehniskās specifikācijas prasībām atbilstošu pakalpojumu saskaņā ar iesniegto piedāvājumu.

